Minn Mejju 'l hawn l- Għaqda Poeti Maltin kompliet bl- attivitajiet regolari tagħha . FIL- FGURA : Bħala parti mill- " Ġimgħa Marjana " organizzata mill- Kummissjoni Kultura u Radju fi ħdan l- Għaqda Mużikali u Soċjali Madonna tal- Karmnu , Fgura , l- Għaqda Poeti Maltin ġiet mistiedna biex tieħu sehem f' Sarata Kulturali Marjana ta' Poeżija u Mużika li saret fil- Każin tal- lokal nhar il- Ġimgħa , 21 ta' Mejju 2010 . Flimkien ma' numru ta' poeti li qraw poeżiji b' temi Marjani , ħadu sehem ukoll il- 4 th System Quartet u l- bandist Charles Ciantar . Alfred Massa f' diskors fil- bidu tas- Serata feraħ lill- Għaqda Mużikali u Soċjali Madonna tal- Karmnu f' għeluq il- 25 sena mit- twaqqif tagħha . Imbagħad irrefera għall- artiklu dwar il- Poeżija ta' Don David M . Turoldo li deher f' rivista Marjana ta' Civitavecchia , ġewwa l- Italja . Dan is- saċerdot xebbah lill- poeti mal- antenni radjufoniċi u televiżivi għax bħalhom iwasslu messaġġi lill- umanita' . Hawn il- President tal- Għ . M . fisser li f' kull poeżija hemm messaġġ , għalhekk tajjeb li nipprovaw niskopruh . Fi tmiem is- Serata is- Sur A . Pezzuto , President tas- Soċjeta' , ippreżenta tifkira lill- Għ . Mexxa s- Serata Charles Magro , Segretarju tal- Għ . Nhar il- Ġimgħa , 13 ta' Awwissu , l- Għaqda Poeti Maltin , flimkien mal- Kunsill Lokali ta' Ħal Tarxien , tellgħet Lejla ta' Poeżija fid- Dar tal- Kejka . Din ma kinitx l- ewwel darba li l- GĦ . M . wasslet leħinha f' dan il- lokal . Is- serata ġiet immexxija mill- Viċi - Segretarju , Dr. Joseph Axiaq , li tkellem dwar l- attivitajiet tal- Għaqda u kkummenta l- poeżiji li nqraw waqt is- serata . Il- mużika din id- darba tħalliet f' idejn il- kantawtur Walter Micallef . Fid- diskors tal- bidu , il- President tal- Għ . M . tkellem dwar kemm Ħal Tarxien ipproduċa nies ta' ċertu kalibru , anki fil- qasam tal- kitba . Ħal Tarxien kien ukoll il- post li laqa' bosta kittieba minn barra , bħal Ninu Cremona . Massa ħeġġeġ biex in- nies ta' Ħal Tarxien jipparteċipaw aktar f' attivitajiet li torganizza l- Għ . M . bħall- Konkorsi Nazzjonali tal- Poeżija kemm għall- kbar u kemm għat- tfal . Waqt is- serata il- membri tal- Għ . M . qraw il- poeżiji tagħhom bil- Malti u bl- Ingliż , filwaqt li l- Viċi - President , Patrick Sammut , intervista lill- Membru Onorarju , Peter A . Caruana , l- aktar f' rabta mar- raħal ta' Ħal Tarxien . Il- Lejla ingħalqet minn diskors qasir tas- Sindku , Paul Farrugia .